Bănescu, despre câștigătorul Eurovision: „Victoria lui Nimeni. Codul unei uși desenate pe zid, destinația oricărei sminteli ideologice”
Purtătorul de cuvânt al Patriarhiei Române, Vasile Bănescu, spune despre victoria cântărețului Nemo la Eurovision 2024 că este „una zdrobitoare asupra firescului, una insultătoare la adresa Muzicii, una exterminatoare a bunei-cuviințe și bunului-simț”. El susține că numele de Nemo, care face referire la termenul cu origine greacă însemnând și „nimeni”, este „foarte expresiv în context”. „«Codul» unei uși desenate pe un zid. Destinația oricărei sminteli ideologice”, a mai scris reprezentantul Patriarhiei.